open-index/open-wikipedia-markdown huggingface dataset:
Frits Gaum

duimnael|regs|200px|Dr. Gaum in 2014.
duimnael|regs|200px|Dr. Frits Gaum en sy vrou, Henda Gaum.

**Dr. Frits (Frederik Malherbe) Gaum** (Germiston, Transvaal, 25 April 1940 - 1 Oktober 2024) was 'n emeritus-predikant van die Nederduitse Gereformeerde Kerk, oudredakteur van die Kerk se amptelike mondstuk, *Kerkbode*,  en 'n skrywer. 

Gaum matrikuleer aan die Hoërskool Vryburger in Primrose en studeer aan die Universiteit van Pretoria, Stellenbosch en die Oranje-Vrystaat. In 1969 behaal hy die graad D.Litt. en maak geskiedenis deurdat hy die eerste predikant van Kuruman was wat 'n doktorsgraad ontvang het. Sy proefskrif het gehandel oor die literêre gehalte van die gesange wat indertyd in gebruik was in die NG Kerk. In 1984 volg 'n M.Joernalistiek met 'n skripsie oor die eise van geslaagde kerklike joernalistiek. 

Hy bedien net twee gemeente, naamlik Kuruman (1966 tot 1969) en Wynberg (1969 tot 1971), want in laasgenoemde jaar word hy die eerste uitvoerende direkteur van Bybelkor op Wellington, wat later Bybel-Media sou word. In 1986 word hy aangestel as redakteur van die *Kerkbode* en van 1989 af was hy hoofredakteur van die NG Kerk se kerklike tydskrifte, te wete die *Kerkbode*, *Voorligter* en *Jaarboek van die Nederduitse Gereformeerde Kerke*. Van 1993 af dien hy ook as uitvoerende voorsitter van Christen-Netwerk Media. 

In die breër kerklike verband was hy van 1990 tot 1998 skriba van die Algemene Sinode van die Nederduitse Gereformeerde Kerk en moderator van die Sinode van Wes-en-Suid-Kaapland in 1995. Mettertyd is hy ingeskakel by die Groote Kerk, die gemeente waarvan die eerste redakteur van die *Kerkbode*, ds. Abraham Faure, 150 jaar tevore ook predikant was.

In 1997 was Gaum die opsteller van die NG Kerk se belydenis oor die kerk se betrokkenheid by en ondersteuning van apartheid, "Die verhaal van die NG Kerk se reis met apartheid", wat uiteindelik ook op die tafel van die Waarheid-en-versoeningskommissie beland het.

Gaum is die skrywer van etlike boeke, onder meer "Nie van hoorsê nie, Here", "Op pad met God en mense", "Lente van '66" ('n roman), "Praat verby grense" (saam met sy seun, Laurie) en "Fluit-fluit, die kerk is uit?" wat in 2012 met die Andrew Murray-prys bekroon is. Hy is die hoofredakteur van die "Christelike Kernensiklopedie", wenner van die Pieter van Drimmelen-medalje van die Suid-Afrikaanse Akademie vir Wetenskap en Kuns in 2009.

Hy was getroud met Henda en hulle het drie kinders, André (lid van die parlement), Laurie (predikant) en Lina (musiekdirekteur), en twee kleinkinders.   

## Bronne 
* Van der Merwe, dr. Gerdrie. 1991. *Strome lewende water. Ned Geref Gemeente Kuruman 1916 - 1991*. Kuruman: Die Kerkraad.
* Olivier, André. 1998. *Bode op die spoor van die Woord. 150 jaar met Die Kerkbode*. Kaapstad: Lux Verbi.
Loch Leven

**Loch Leven** (Skots-Gaelies: *Loch Lìobhann*) is 'n meer in die middel van Skotland. Op sy langste is die meer 6&nbsp;km lank, en 'n belangrike dorp op sy oewer is Kinross.

## Verwysings 
## Eksterne skakels 
; Wiki-webtuistes
----
S-Bahn Rhein-Main

duimnael|S-Bahn lyne
duimnael|links|S-Bahn Stasie Taunusanlage

duimnael|S-Bahn Stasie in 'n voorstad

Die **S-Bahn Rhein-Main** is 'n regionale spoornetwerk wat die voorstede met die middestad van Frankfurt am Main verbind. Dit is deel van die openbare vervoerdienste wat deur die vervoermaatskappy **RMV (Rhein Main Verkehrsverbund)** verskaf word. 

Omdat die Frankfurt Metro treindiens nie ver in die voorstede deurdring nie en die voorstadtreine op stasies net buite die middestand eindig, was dit nodig om 'n vinniger vervoermiddel vanuit die stadsentrum na die voorstede te ontwikkel. Die voorstadstreine van die S-Bahn beskik oor vyf lyne wat tussen 4:30 en 0:30 uur ry. In die stad dien die S-Bahn as 'n snelmetro aangesien die afstande tussen die stasies is veel groter as by 'n gewone moltrein. 

Die S-Bahn het jaarliks ongeveer 130 miljoen passasiers.

## Eksterne skakels 
* Amptelike webwerf van die S-Bahn Rhein-Main
Hanoi

**Hanoi** (Viëtnamees: *Hà Nội*, [haː˨˩ noj˧˨ʔ], ) is die hoofstad en tweede grootste stad in Viëtnam naas Ho Chi Minh-stad met 8&nbsp;053&nbsp;553 inwoners (2019-sensus) en 'n oppervlakte van 3&nbsp;344,7&nbsp;km².

Hanoi is aan oewer van die Rooirivier-delta geleë, 100&nbsp;km van die Suid-Chinese See en 1&nbsp;760&nbsp;km (1&nbsp;094 myl) noord van Ho Chi Minh-stad.

## Bronne 
*  Georges Boudarel, Van Ky Nguyen: *Hanoi 1936–1996*. Édition Autrement, Paris 1997, .
*  Georges Boudarel, Van Ky Nguyen, Claire Duiker: *Hanoi. City of the rising dragon*. Rowan & Littlefield, Lanham 2002, .
*  William S. Logan: *Hanoi – Biography of a City*. University of Washington Press, Seattle 2000, .
*  Mary McCarthy: *Hanoi 1968.* (Hanoi). Droemer Knaur, München 1968.

## Eksterne skakels 
*  
*  Amptelike webwerf
*
John du Plessis

duimnael|220px|Prof. John du Plessis omstreeks 1924.

Prof. **Johannes (John) du Plessis** (1868 -1935) was 'n omstrede teoloog van die Nederduitse Gereformeerde Kerk wat vanweë sy moderne beskouings as dwaalleraar gebrandmerk en ná 'n lang stryd uit sy pos aan die Stellenbosse Kweekskool onthef is.

## Agtergrond 
John du Plessis is in 1868 op Cradock gebore waar sy vader NG leraar was. Hy was 'n knap leerling en van kleins af lief vir boeke. In 1893 behaal hy sy BD (Baccalaureusgraad in Godgeleerdheid) in Edinburgh, Skotland.

## Vroeë loopbaan 
Sy eerste gemeente was Zastron in die Vrystaat, vanwaar hy in 1899 na die NG gemeente Kaapstad se Seepunt-wyk vertrek. Tydens die Tweede Vryheidsoorlog was hy aan die mediese diens verbonde toe hy die Boere in die binneland pastoraal versorg het. Kort na die oorlog word hy die NG Kerk se eerste sendingsekretaris en in 1905 saakgelastigde, soos sy pa. Een van sy pligte was redakteur van die *De Kerkbode*. Ná 'n kort onderbreking word hy die eerste redakteur van die verenigde *De Kerkbode* en publiseer omstrede uitsprake in die blad. Dit het veroorsaak dat 'n leertug-saak van toe af geleidelik teen hom begin opbou het. Hy bedank in 1912 en onderneem 'n reuse-toer deur Afrika. Hieroor skryf hy 'n boek uit 'n sendingoogpunt. Hy het in 1911 'n boek oor die lewe van ds. Michiel Christiaan Vos geredigeer, van aantekeninge voorsien en laat uitgee.

## In stryd met Kerk 
Kort ná sy terugkeer word hy hoogleraar aan die Stellenbosse Kweekskool. Hy bevraagteken onder meer Moses se outeurskap van die eerste vyf boeke van die Ou Testament en Jesus se kennis van laasgenoemde testament, wat hom in omstredenheid dompel. Hy begin 'n blad, *Het Zoeklicht*, waarin hy kyk na die basis van geloof. Tydgenote het Du Plessis daarvan beskuldig dat hy 'n modernis was en verskeie dwaalleringe aangehang het.

Tussen 1928 en 1930 bemoei verskeie ringe en sinodes hulle hiermee. In 1932 slaag Du Plessis se appèl na die Hooggeregshof teen die kerk se hantering van sy saak. Later in dieselfde jaar stem die sinode hom nietemin uit sy hoogleraarsamp, hoewel hy sy pensioen en ander voordele kon behou.

## Dood 
Hy sterf in 1935 en word teen die Papegaaiberg by Stellenbosch begrawe. Van sy vriende laat maak 'n pienk marmergedenkteken wat later bekend word as Pienk Piet.

## Erkenning 
Uiteindelik word Du Plessis as knap akademikus en sendingkundige erken. Uit sy pen het onder meer 'n gesaghebbende biografie oor dr. Andrew Murray asook *The History of Christian Missions* verskyn.
'n Standbeeld van hom, genaamd Pienk Piet, is in 1944 opgerig.

## Bron 
* Gaum, Frits (hoofred.), *Christelike Kernensiklopedie*, Lux Verbi.BM, Wellington, 2008.
Gefedereerde State van Mikronesië

Die **Gefedereerde State van Mikronesië** (Engels: *Federated States of Micronesia*, kort *FSM*) is 'n eilandnasie in die Stille Oseaan en Oseanië net noord van die ewenaar. Dit beslaan 'n oppervlakte van 702&nbsp;km² en het 'n bevolking van 104&nbsp;468 in 2019 gehad. Die naam "Mikronesië" is afgelei van Grieks μικρός, *mikrós* vir "klein" en νῆσος, *nêsos* vir "eiland", letterlik: "klein eilande". Die Gefedereerde State van Mikronesië bestaan uit sowat 600 eilande van die Karoline-eilande; die aangrensende Palau beslaan die ander deel van dié argipel.

duimnael|links|Kaart van die Gefedereerde State van Mikronesië
Die Gefedereerde State van Mikronesië is in die ooste van Palau en die Filippyne, in die suide van die Noordelike Mariana-eilande, in die suidweste van die Marshalleilande, in die weste van Kiribati, in die noordweste van Nauru en in die noorde van Papoea-Nieu-Guinee en die Salomonseilande geleë. Die hoofstad is Palikir en die grootste stad is Weno.

As gevolg van die Spaans-Amerikaanse Oorlog is die argipel in 1899 deur Spanje aan die Duitse Keiserryk verkoop en by Duits-Nieu-Guinee ingelyf. Tydens die Eerste Wêreldoorlog is dit deur Japan beset en het na die oorlog 'n Volkebond-mandaat geword. Tydens die Tweede Wêreldoorlog is dit deur die Verenigde State beset en het in 1947 'n trougebied van die Verenigde Nasies geword. Op 10 Mei 1979 het vier van die trougebied se distrikte 'n nuwe grondwet aanvaar en het die Gefedereerde State van Mikronesië geword. Die Marshalleilande, Palau en die Noordelike Mariana-eilande het besluit om nie deel te word nie. Die Gefedereerde State van Mikronesië het op 3 November 1986 'n Verdrag oor vrye assosiasie met die Verenigde State onderteken, waarmee dit 'n onafhanklike land geword het. Die Verenigde State is nog steeds vir die verdediging van die Gefedereerde State van Mikronesië verantwoordelik.

## Deelstate 
duimnael|links|Kaart van die Gefedereerde State van Mikronesië se vier deelstate
Die Gefedereerde State van Mikronesië is onderverdeel in vier deelstate:

## Verwysings 
## Bronnelys 
; Algemeen
*  
*  

## Eksterne skakels 
*  
*  Amptelike webwerf van die regering
Red Deer

**Red Deer** is volgens sy inwonertal die derde grootste nedersetting in die Kanadese provinsie Alberta en lê naastenby halfpad tussen die hoofstad, Edmonton, en die grootste stad, Calgary. Dit is 'n streeksentrum vir die olie- en petrochemiese bedryf.

Die stad beslaan 'n oppervlak van 104,29&nbsp;km² en is gemiddeld 905 meter bo seespieël geleë. Red Deer is in 1882 as 'n handelspos aan die rivier met dieselfde naam gestig en verkry stadstatus in 1913.

In 2006 het die inwonertal 82&nbsp;772 beloop, bestaande uit 33&nbsp;894 huishoudings. Dit was 'n toename van 22% vergeleke met 2001. Byna 90% van die huishoudings bestaan uit Engelssprekendes, 1,7% Spaanssprekendes en 1,6% Franssprekendes.

Die Red Deer Badlands is naby die stad geleë, wat 'n museum oor dinosouriërs en vele winkels huisves.

## Eksterne skakels 
* Stad Red Deer
Bogotá

**Bogotá** (Spaans: [boɣoˈta]) is die hoofstad en grootste stad van Colombia. Die stad het 'n bevolking van 7&nbsp;878&nbsp;783 in 2015 gehad en 'n oppervlakte van 1&nbsp;587&nbsp;km². Bogotá is op 6 Augustus 1538 deur Spanjaarde onder Gonzalo Jiménez de Quesada as Santafé de Bogotá gestig.

## Geskiedenis 
Santa Fe de Bogota is in 1538 gestig deur Gonzalo Jiménez de Quesada, Sebastián de Belalcázar en Nikolaus Federmann. Die naam van die stad kom van *Bacatá*, 'n woning van die Muisca-Indiane. In werklikheid is Bogota twee keer gestig; die eerste stigting het plaasgevind toe Quesada op 6 Augustus 1538 twaalf heilige plase in Santafé met 'n Heilige Mis ingewei het en toe simboliese gras uit die grond getrek het en almal wat die stigting teëstaan, uitgedaag het. In werklikheid noem hy die plek Nuestra Señora de la Esperanza. Die tweede en amptelike stigting het op 27 April 1539 plaasgevind, toe Quesada, tesame met Sebastián de Belalcázar en Nikolaus Federmann, aan die voorwaardes van die Spaanse kroon voldoen deur 'n burgemeester en 'n raad te installeer, die straatplan en die bou van erwe te bepaal, en die af bakening van die Groot Plein doen. Toe is die plek die naam Santafé de Bogotá gegee. Op die plek waar Bogota in 1538 gestig is, is nou die Catedral Primada op die Plaza de Bolivar.

Tot 1940 het die stad stadigaan gegroei, maar sedertdien het baie Colombiaaners van die land na die stad verhuis op soek na meer ekonomiese welvaart. Bogota is nou die belangrikste sentrum van Colombia, polities en finansieel en kultureel. Dit is 'n moderne, voortdurend groeiende metropool met hoë geboue in die sentrum, omring deur voorstede met hoofsaaklik lae geboue.

## Galery 
## Eksterne skakels 
*  Amptelike webwerf
Yellowknife

**Yellowknife** is die hoofstad van die Kanadese Noordwestelike gebiede. Die stad se bevolking was 18&nbsp;700 in 2006 en dit het 'n oppervlak van 105,2 km².

Yellowknife lê aan die rivier met dieselfde naam en aan die noordoewer van die Groot Slawemeer, 'n uiters afgesonderde ligging, sowat 1&nbsp;500 km van die naaste groot stad, Edmonton in die aangrensende provinsie Alberta. Die stad word omring deur besondere natuurskoon en daar is heelwat goudmyne in die omgewing. Dit is ook 'n sentrum vir diamantontginning.

Yellowknife is onderhewig aan uiterste temperature, met in die winter tot so koud as minus 40° C en in die somer tot so warm as 25° C.
Whitehorse

duimnael|links|Ou geboue in Whitehorse se binnedorp
**Whitehorse** is 'n stadjie in Kanada en die hoofstad van die land se Yukon-gebied sedert 1952 toe die bestuur van die gebied van Dawson City hierheen verskuif het. Die stad beslaan 416,44 km² en die inwonertal was in 2004 23&nbsp;205.

Ondanks sy afgesonderde ligging beskik Whitehorse oor talle verbindings met die res van Kanada en ook met die Verenigde State. Dit is onder meer die *White Pass & Yukon Route*-spoorlyn, die Yukonrivier, wat net drie maande van die jaar bevaarbaar is van Whitehorse tot by die monding en die res van die jaar bevrore is en die Alaska-snelweg. 

Die stadjie se naam is afkomstig van 'n stroomversnelling in die omgewing waarvan die woeste, skuimende water aan galopende wit perde herinner.

Whitehorse het, net soos Yellowknife, die hoofstad van die aangrensende Noordwestelike Gebiede, 'n subpoolklimaat, wat wissel van uiterste temperature van gemiddeld minus 22 °C in Januarie tot gemiddeld 21 °C in Julie.
Essex

**Essex** (uitgespreek /ˈɛsɨks/) is 'n graafskap in die suidooste van Engeland, in die Verenigde Koninkryk. Die graafskap het 'n bevolking van 1&nbsp;729&nbsp;200 in 2011 gehad, en sy hoofstad, Chelmsford, het 'n bevolking van sowat 120&nbsp;000. Die naam beteken *Oos-Sakse* en is soortgelyk aan Sussex (Suid-Sakse) en die voormalige graafskappe van Wessex (Wes-Sakse) en Middlesex (Middel-Sakse).

## Belangrike stede en dorpe 
* Chelmsford, hoofstad en een van die grootste stede.
* Southend-on-Sea, grootste stad.
* Basildon, 'n nuwe dorp wat in 1948 gestig is.
* Colchester, die oudste nedersetting in Engeland en die Verenigde Koninkryk.
* Billericay, 'n dorp in die suide van die graafskap.

## Verwysings 
## Eksterne skakels 
*  Amptelike webwerf
Suid-Australië

**Suid-Australië** is 'n deelstaat van  Australië en is geleë aan die suidelike kus van Australië. Met 'n oppervlakte van 983&nbsp;482 km² is dit die derde grootste deelstaat van die land. Die inwoners aantal bedra ongeveer 1&nbsp;575&nbsp;700. Suid-Australië word begrens aan Victoria en Nieu-Suid-Wallis, in die noordooste aan Queensland, in die noorde aan die Noordelike Gebied en in die weste aan Wes-Australië. Dit is die enigste deelstaat wat aan al die ander deelstate op die Australiese vasteland grens.

## Geografie 
Die hoofstad Adelaide lê in die suidooste aan die Golf St Vincent.

## Verwysings
Yangon

**Yangon** (voorheen: *Rangoen*, Birmaans: ရန်ကုန်) was tot 2005 die hoofstad van Mianmar (Birma) en is met 4&nbsp;348&nbsp;000 inwoners in 2010 die grootste stad in Mianmar. Yangon lê aan die suidkus van Mianmar aan die Indiese Oseaan en is met 598,75 km² die grootste hawestad in Mianmar. Yangon lê in Suid-Mianmar (Birma) in die Yangon-divisie. Net wes van die stad mond die Irrawaddyrivier in 'n groot delta in die Andamanse See uit.
Chennai

**Chennai** (voorheen: *Madras*, Tamil: சென்னை) is die hoofstad van die Indiese deelstaat Tamil Nadu en is met 'n bevolking van 4&nbsp;216&nbsp;268 die sesde grootste stad in Indië. Chennai lê aan die ooskus van Indië aan die Indiese Oseaan.

duimnael|links|Chennai in 1890
Chennai is die hoofkwartier van die Amateur Radio Society of India.

## Sport 
Chennai beskik met die M. A. Chidambaram-stadion oor 'n toetskrieketstadion. In die stad speel beide die Indiese nasionale krieketspan en die Indiese nasionale vrouekrieketspan van hulle tuiswedstryde. Op die M. A. Chidambaram-stadion is onder andere wedstryde tydens die Vrouekrieketwêreldbeker 1997, die krieketwêreldbekertoernooie in 1987, 1996, 2011 en 2023, asook beide die T20I-vrouewêreldbeker 2016 en die T20I-wêreldbeker 2026 aangebied.

## Eksterne skakels 
*  
*   Amptelike webwerf
*
Sarh

**Sarh** (Arabies: ساره; voorheen *Fort Archambault*) is die derde grootse stad in Tsjad, na die hoofstad N'Djamena en Moundou, en het in 2008 'n bevolking van 108&nbsp;061 gehad. Sarh is net noord van die grens met die Sentraal-Afrikaanse Republiek, langs die Sharirivier geleë.

## Verwysings 
## Eksterne skakels 
*
Bangalore

duimnael|links|Bangalore in 1924
**Bangalore** (soms ook: **Bengaluru**; Kannada: ಬೆಂಗಳೂರು, *Beṅgaḷūru*) is die hoofstad van die Indiese deelstaat Karnataka en is met 'n bevolking van 4&nbsp;292&nbsp;223 die vyfde grootste stad in Indië. Bangalore is geleë in die suidelike Sentraal-Indië.

## Sport 
Bangalore beskik met die M. Chinnaswamy-stadion oor 'n toetskrieketstadion. In die stad speel beide die Indiese nasionale krieketspan en die Indiese nasionale vrouekrieketspan van hulle tuiswedstryde. Op die M. Chinnaswamy-stadion is onder andere wedstryde tydens die Vrouekrieketwêreldbeker 1997, die krieketwêreldbekertoernooie in 1987, 1996, 2011 en 2023, asook die T20I-wêreldbeker 2016 en die gelyktydige T20I-vrouewêreldbeker 2016, aangebied.

## Eksterne skakels 
*  
*   Amptelike webwerf
*
Kolkata

**Kolkata** (voorheen **Kalkutta**; voormalige Engels: *Calcutta*, Bengaals: কলকাতা, *Kōlkātā*, [kolkata], ) is die hoofstad van die Indiese deelstaat Wes-Bengale en is met 'n bevolking van 4&nbsp;496&nbsp;694 die vierde grootste stad in Indië. Kolkata lê aan die ooskus van Indië aan die Indiese Oseaan en is die grootste hawestad in Oos-Indië. Tot in 1912 was Kolkata die hoofstad van Brits-Indië, toe dit deur Nieu-Delhi vervang is.

## Etimologie 
duimnael|links|Kaart van Kolkata in 1888
duimnael|links|Die Victoria-gedenkteken is een van Kolkata se bekendste besienswaardighede
[duimnael|links|[Eden Gardens is in 1864 opgerig en is Indië se oudste krieketveld]]
Die woord *Kolkata* (Bengaals: কলকাতা, [kolˈkata]) is afgelei van *Kôlikata* (কলিকাতা, [ˈkɔliˌkata]), die Bengaalse naam vir een van die drie destydse dorpe voor die aankoms van die Britte; die ander twee dorpe was Sutanuti en Gobindapur.

Daar is uiteenlopende teorieë oor die oorsprong van die naam:
* *Kolikata* is glo 'n variasie van *Kalikkhetrô* (কালীক্ষেত্র, [ˈkaliˌkʰetrɔ]) wat "veld van [die godin] Kali" beteken. Net so kan dit 'n variasie wees van *Kalikshetra* (Sanskrit: कालीक्षेत्र, letterlik: "gebied van die godin Kali").
* Volgens 'n ander teorie is die naam afgelei van Kalighat.
* Die naam kan egter ook ontleen wees aan die Bengaalse term *kilkila* (কিলকিলা) wat "plat area" beteken.
* Die naam het moontlik sy oorsprong in die woorde *khal* (খাল, [ˈkʰal]) wat "kanaal" beteken, gevolg deur *kaṭa* (কাটা, [ˈkaʈa]), wat "gegrawe" kan beteken.
* Volgens 'n ander teorie was die area gespesialiseerd in die vervaardiging van kalsiumoksied of *koli chun* (কলি চুন, [ˈkɔliˌtʃun]) en kokos of *kata* (কাতা, [ˈkata]); gevolglik is dit *Kolikata* genoem.

## Lugvervoer 
Kolkata beskik oor 'n moderne internasionale lughawe, genaamd Netaji Subhas Chandra Bose Internasionale Lughawe.

## Sport 
Kolkata beskik met Eden Gardens oor 'n belangrike toetskrieketstadion. Beide die Indiese nasionale krieketspan en die Indiese nasionale vrouekrieketspan speel van hulle tuiswedstryde in die stad. Eden Gardens het onder andere wedstryde tydens die vrouekrieketwêreldbekertoernooie in 1978 en 1997, die krieketwêreldbekertoernooie in 1987, 1996, 2011 en 2023, beide die T20I-wêreldbeker 2016 en die gelyktydige T20I-vrouewêreldbeker 2016, asook die T20I-wêreldbeker 2026 gehuisves.

## Verwysings 
## Eksterne skakels 
*  
*   Amptelike webwerf
*
Shenzhen

**Shenzhen** (Mandaryn-Chinees: 深圳市, *Shēnzhèn Shì*) is 'n stad in die Volksrepubliek China met 'n bevolking van sowat 8&nbsp;912&nbsp;300 en 'n oppervlakte van 2&nbsp;050&nbsp;km².

## Vervoer 
Shenzhen is die tweede grootste vervoersentrum in Guangdong en Suid-China, agter die provinsiale hoofstad van Guangzhou. Shenzhen het 'n ontwikkelde uitgebreide openbare vervoerstelsel, wat moltreine, busse en taxis insluit. 

Shenzhen is bekend as die eerste groot stad wêreldwyd wat slegs elektriese busse en taxi's gebruik. Teen 2023 was 70% van die motors in Shenzhen elektriese voertuie.[duimnael|[Shenzhen Bao'an International Airport Terminaal 3]]

Wat lugvervoer betref, word Shenzhen bedien deur sy eie Shenzhen Bao'an Internasionale Lughawe en die naburige Hongkong Internasionale Lughawe (HKIA). Geleë 35 km vanaf die sentrum van die stad, dien Shenzhen Bao'an Internasionale Lughawe as die hoofsentrum vir die passasierslugdienste van Shenzhen Airlines en Donghai Airlines en is ook 'n belangrike spilpunt vir vraglugrederye Jade Cargo International, SF Airlines, en UPS Airlines. Altesame, in 2018, het Shenzhen Bao'an Internasionale Lughawe 49348950 passasiers, 355907 vliegtuie en 1218502,2 vrag hanteer, wat dit die 5de besigste lughawe in China maak in terme van passasiersverkeer en die 4de besigste lughawe in die land in terme van vliegtuig- en vragverkeer. Benewens vlugte deur Bao'an Internasionale Lughawe, kan kaartjiepassasiers ook veerbote neem vanaf die Shekou Cruise Centre en die Fuyong Ferry Terminal na die Skypier by Hongkong Internasionale Lughawe. Daar is ook busdienste wat Shenzhen met HKIA verbind.
[alt=|duimnael|links|Die [Shenzhense Moltrein is die sesde snelvervoer-stelsel in vasteland-China en die tweede sodanige stelsel in Guangdong.]]

Die Shenzhense Moltrein dien as die stad se snelvervoerstelsel. Die stelsel bereik in 2022 419 km roete wat op 12 lyne met 290 stasies bedryf word. Teen 2030 word beplan dat die netwerk 8 sneltrein- en 24 nie-sneltreinlyne sal wees, wat altesaam 1142 kilometer spoorlyn sal hê. Die gemiddelde daaglikse metro-passasiersgetalle in 2021 is 5,99 miljoen passasiers.

## Verwysings 
## Eksterne skakels
San Sebastián de los Reyes

**San Sebastián de los Reyes** is 'n stad in Spanje, naby Madrid en het 'n bevolking van 79&nbsp;825 in 2011 gehad. Die stad lê ongeveer 18 km weg van die sentrum van Madrid en word ook beskou as een van Madrid se voorstede, alhoewel dit sy eie onafhanklike sentrum en stadslewe het.
Guatemalastad

**Guatemalastad** (Spaans: *Ciudad de Guatemala*) is die hoofstad en grootste stad van Guatemala. Die stad het 'n bevolking van 2&nbsp;110&nbsp;100 in 2012 gehad en beslaan 'n oppervlakte van 692&nbsp;km². Guatemalastad is in 1776 deur Spanjaarde gestig en is die mees bevolkte stad in Sentraal-Amerika.

## Eksterne skakels 
*  Amptelike webwerf
Koperstreek

duimnael|Koperstreek in Zambië

Die **Koperstreek** is 'n provinsie van Zambië in die kopermynboustreek, met boerdery- en beboste gebiede in die suide van die provinsie. Dit was die ruggraat van die land se ekonomie toe dit onder Britse beheer as Noord-Rhodesië bekend gestaan het en het ekonomiese groei kort na die Zambië se onafhanklikheid aangevuur, maar die provinsie se ekonomie is ernstig gekniehalter deur die ineenstorting van die kopermark in 1973, die nasionalisering van die kopermyne deur president Kenneth Kaunda en die tweede groot insinking van die kopermark in die jare negentig. Die provinsie grens aan die Demokratiese Republiek van die Kongo se Katanga-provinsie, wat ook ryk mineraalbronne besit.

Die Koperstreek se vernaamste stede is Kitwe, Ndola, Mufulira, Luanshya, Chingola en Chililabombwe. Elkeen, buiten laasgenoemde, het tot omstreeks onafhanklikheid 'n groot blanke bevolking gehad, onder wie heelwat Afrikaners uit Suid-Afrika, sodat daar in 'n stadium vyf NG gemeentes in die provinsie was. Hulle was die NG gemeente Nkana, NG gemeente Ndola, NG gemeente Mufulira, NG gemeente Luanshya en NG gemeente Chingola. (Sien Lys van ingelyfde NG gemeentes asook NG Kerk in Zambië).   

Pad- en spoorverbindings strek van hier af noord tot by Lubumbashi in die DRK, maar die Tweede Wêreldoorlog het die twee destydse kolonies se ekonomiese so te sê vernietig, hoewel dit in die laaste jare weer begin herstel.

## Natuurlewe 
Die Koperstreek is Zambië se mees verstedelikte en geïndustrialiseerde provinsie en het geen nasionale wildtuine nie. Daar is wel privaatreservate, soos die Chembe-voëlpark wes van Kitwe, wat ook krokodille huisves. Die Chimfunshi Wildlife Orphanage red en versorg uitheemse sjimpansees.

## Distrikte 
duimnael|Die distrikte van die Koperstreek
Die Koperstreek se tien distrikte dra elkeen die naam van sy vernaamste dorp of stad. Hulle is:
*Chililabombwe
*Chingola
*Kalulushi
*Kitwe
*Luanshya
*Lufwanyama
*Masaiti
*Mpongwe
*Mufulira
*Ndola

## Lees ook
* Lobito-korridor
Managua

**Managua** (Spaans: *Santiago de Managua*) is die hoofstad en grootste stad van Nicaragua. Die stad het 'n bevolking van 1&nbsp;048&nbsp;134 in 2015 gehad en beslaan 'n oppervlakte van 544&nbsp;km². Managua is in 1819 gestig en dien sedert 1852 as hoofstad van Nicaragua.

## Eksterne skakels 
*  
*  Amptelike webwerf
*
Panamastad

**Panamastad** is die hoofstad en grootste stad van Panama. Die stad het 'n bevolking van 813&nbsp;097 in 2010 gehad en het 'n oppervlakte van 2&nbsp;245 km². Die stad is op 15 Augustus 1519 deur Spanjaarde Pedro Arias Dávila as *Nuestra Señora de la Asunción de Panamá* gestig. Die historiese stadsentrum van Panama-stad is in 1997 deur UNESCO as 'n wêrelderfenisgebied gelys. Panama is net oos van die Panamakanaal aan die kus van die Stille Oseaan geleë.

Die internasionale lughawe in Panamastad is Panamastad-Tocumen.

## Eksterne skakels 
*   Amptelike UNESCO bladsy
Casablanca

**Casablanca** (Arabies: الدار البيضاء, *ad-Dār al-bayḍāʾ*; Arabies en Spaans vir: "Withuis") is die grootste stad van Marokko, groter as die hoofstad Rabat en geleë aan die Atlantiese Oseaan. Die stad het in 2009 'n bevolking van 4&nbsp;150&nbsp;000 gehad en beslaan 'n oppervlakte van 324&nbsp;km².

## Geskiedenis 
Die Portugese het die oorspronklike Berbernedersetting, wat gebou was op die hedendaagse stad, in 1468 vernietig en in 1515 hulle eie stad gebou wat hulle later weer verlaat het. In 1775 is die stad deur 'n aardbewing verwoes en is eers weer herbou in die negentiende eeu. Die stad het eers begin groei nadat die Franse dit in 1907 beset het toe fanatiese Moslems 'n aantal Europeërs vermoor het. Die Franse het toe die stad as 'n basis gebruik. In 1916 het die Franse die hawe voltooi.

Gedurende die Tweede Wêreldoorlog het die Amerikaners by die stad aan wal gegaan en weerstand ondervind van die plaaslike Vichy-Franse. Die weerstand was van so aard dat die Amerikaners die stad bombardeer het met skepe en vliegtuie en groot skade aan die hawe aangerig het.

Gedurende Januarie 1943 het die beroemde konferensie hier plaasgevind toe die Geallieerde leiers hier ontmoet het.

## Geboortes 
* Eli Aflalo (1952), Israelse politikus
* Frida Boccara (1940–1996), Franse sangeres

## Eksterne skakels 
*   Amptelike webwerf
*
Siberiese Tartare

[duimnael|links|[Siberiese Khanaat|Khanaat van Sibir in die 15de tot 16de eeu]]
Die **Siberiese Tartare** (Siberiese Tartaars: Сыбырлар) is ’n subgroep van die Tartare in Siberië wat soms as ’n aparte etniese groep beskou word. Hulle praat Siberiese Tartaars, wat ’n dialek van Tartaars is. Hulle stam deels van die Turkiese, Oegriese, Mongoolse en Samojeedse volke af, maar hul belangrikste stamvaders was die Kiptsjaks.

## Verwysings 
: ''Hierdie artikel is merendeels vertaal vanaf die Engelse Wikipedia-artikel :en:Siberian Tatars

## Eksterne skakels 
* Geskiedenis van die Siberiese Tartare 
*
Transsiberiese Spoorlyn

duimnael|240px|Die Transsiberiese lyn in rooi en die Baikal-Amoer-lyn in groen.

Die **Transsiberiese Spoorlyn** (Russies: *Транссибирская магистраль* of *Транссиб*) verbind Moskou in die weste en Wladiwostok in die ooste, en dus Europese Rusland met die Russiese Verre-Ooste. Baie stede in Siberië, soos Petropawlofsk-Kamtsjatski, kan nie per pad bereik word van ander Russiese of Asiatiese stede nie en die beste manier om Siberië te verken is met dié spoorlyn.

## Roetes 
Die Transsiberiese Spoorlyn is 9&nbsp;259&nbsp;km lank, strek oor sewe tydsones en die trein ry ’n paar dae lank van die een punt na die ander. Dit het tweedeklas-kompartemente met vier slaapbanke, eersteklas-kompartemente met twee slaapbanke en ’n eetwa. Stede wat nie aan die spoorlyn lê nie, kan per lug bereik word.

’n Tweede spoorlyn, die Chinees-Oosterse Spoorlyn, verbind Rusland met China en verskaf ’n korter roete na Wladiwostok. Dit volg die roete van die Transsiberiese lyn tot by Tarskaja (sowat 1&nbsp;000&nbsp;km oos van die Baikalmeer). Van daar af loop dit suidoos na China en uiteindelik na Beijing voor dit net voor Wladiwostok weer by die hoofroete aansluit.

’n Derde roete is die Transmongoolse Spoorlyn, wat die roete van die Transsiberiese lyn volg tot by Oelan Oede aan die Baikalmeer. Van daar af loop dit suid na Oelaan-Baatar en uiteindelik suidoos na Beijing.

In 1991 is ’n vierde roete geopen wat verder noord loop. Dis bekend as die Baikal-Amoer-hooflyn en breek weg van die Transsiberiese lyn by Tajsjet, ’n paar honderd kilometer wes van die Baikalmeer. Daarna loop dit noord van die meer verby, oor die Amoerrivier by Komsomolsk aan die Amoer (noord van Chabarofsk) tot by die Stille Oseaan.

## Geskiedenis 
Die plan om die destydse Russiese hoofstad, Sint Petersburg, met die hawestad Wladiwostok te verbind is deur tsaar Aleksander II goedgekeur. Sy seun, Aleksander III, het toesig gehou oor die bou daarvan.

In Maart 1891 het die toekomstige tsaar Nikolaas II die Verre-Oosterse deel van die spoorlyn geopen op ’n besoek aan Wladiwostok.

In dié tyd is die bou van die spoorlyn aan bande gelê deur ’n gebrek aan behoorlike vervoer in die streek self, asook tussen Siberië en die res van Rusland. In 1898 het die eerste trein Irkoetsk en die oewers van die Baikal bereik.

Die Transsiberiese Spoorlyn is steeds die belangrikste vervoerstelsel in Rusland.

## Verwysings 
## Bronne 
* 
* Faulstich, Edith. M. "The Siberian Sojourn" Yonkers, N.Y. (1972–1977)
* 

## Eksterne skakels 
* Reisgids met foto's, ens. (moralesrojas.es/Transiberiano) 
* The Trans-Siberian Railway: Web Encyclopedia 
* Siberian Expedition-webtuiste
* 15px Hierdie artikel is vertaal uit die Engelse Wikipedia
Barnsteenkus

[duimnael|regs|250px|Barnsteen-oopmyn (*Karrjer Jantarna*) in Jantarnii ([Russies "uit barnsteen", vroeër *Palmnicken*), Oblast Kaliningrad. Die plaaslike mynbou is in 2002 gestaak]]

Die **Barnsteenkus** is 'n kusstrook aan die Oossee noordwes van Kaliningrad (Koningsberg in die voormalige Oos-Pruise, tans in die Russiese eksklawe Oblast Kaliningrad geleë) wat vanweë sy beduidende barnsteen-voorkomste só vernoem is. Barnsteen word hier in dagmynbou ontgin. 

Die gebied het reeds in die antieke tydperk as 'n belangrike verskaffer van barngesteen bekend gestaan – die Romeinse skrywer Tacitus verwys in een van sy hoofwerke, *Germania*, na die *Aesti*, 'n inheemse volk wat met barnsteen (Latyns: *glesum*) handel gedryf het.

In Duitsland kom barnsteen veral in die Mark Brandenburg, byvoorbeeld in die gebied tussen Berlyn en Szczecin naby die huidige Natuurpark Barnim en naby die stad Eberswalde voor. In teenstelling met Oos-Pruise is hierdie barnsteen-voorkomste toevallig ontdek toe in die plaaslike geologiese Oerstroomvallei, wat miljoene jare gelede suid van die Duitse Oosseekus tot by die huidige Poolse stad Toruń geloop het, damme en kanale aangelê is. Argeoloë neem aan dat naby die huidige grens met Pole 'n handelsplek vir barnsteen ontstaan het. Die edelstene is vermoedelik as gevolg van tektoniese prosesse uit die noorde na hierdie gebied verskuif.

Die handelsroetes vir barnsteen, wat as sieraad, wierook en geneesmiddel gewild was, staan as Barnsteenroete bekend en het vanuit Noordoos-Europa deur Oostenryk tot in die Mediterreense lande, veral die Adriatiese kus, geloop. 'n Westelike vertakking het vanuit Hamburg na Marseille gelei. By die kruispunte van hierdie roetes met beduidende handelspaaie (byvoorbeeld naby die Weichsel- en Donou-riviere) het al vroeg handelsplekke ontstaan. Die Romeine het sommige van die geskiedkundige roetes in die gebied van die huidige Neder-Oostenryk sowat 2&nbsp;000 jaar gelede tot vaste paaie uitgebou.
Asunción

**Asunción** (Spaans: *Nuestra Señora Santa Maria de la Asunción* [asunˈsjon], Guaraní: *Paraguay* [paɾaˈɣwaɨ]) is die hoofstad en grootste stad van Paraguay. Die stad het in 2022 'n bevolking van 462&nbsp;241 gehad en beslaan 'n oppervlakte van 117&nbsp;km². Asunción is op 15 Augustus 1537 deur Spanjaarde onder Juan de Salazar de Espinosa as Nuestra Señora Santa María de la Asunción gestig. Die stad is dus genoem na die Spaanse naam van die Christelike fees Mariahemelvaart wat jaarliks op 15 Augustus gehou word. Dit is aan die linkeroewer van die Río Paraguay geleë, naby die Río Pilcomayo se uitmonding en net noordoos van die grens tot Argentinië.

## Eksterne skakels 
*  
*  Amptelike webwerf
*
Riaad

**Riaad** (Arabies: الرياض, *ar-Riyāḍ*, [er.rɪˈjɑːðˤ], letterlik: "die tuine") is die hoofstad en grootste stad van Saoedi-Arabië  met 'n bevolking van 7 600&nbsp;000 en 'n oppervlakte van 3&nbsp;115&nbsp;km². Sowat 61% van die bevolking is Saoedi-Arabiese burgers. Die stad is in die middel van die an-Nafud-woestyn, op die oostelike deel van die Najd-plato, geleë op gemiddeld 600 meter bo seespieël en ontvang jaarliks ongeveer 5 miljoen toeriste. Dit is die nege-en-veertigste meesbesoekte stad ter wêreld en die 6de in die Midde-Ooste. Riaad het die derde meeste mense in die Midde-Ooste en die 38ste digsbevolkte stad in Asië. Daar woon ook werkers van Arabiese lande soos Jemen, Egipte, Soedan, Libanon en Sirië, asook van Europa, Noord-Amerika, Suid-Afrika, Rusland, Australië, Nieu-Seeland, die Volksrepubliek China, Bangladesj, Indië, Pakistan, Indonesië en die Filippyne. Die stad huisves 112 buitelandse ambassades, waarvan die meeste in die as-Safarat-distrik of die diplomatieke wyk (Arabies: حي السفارات, geromaniseer: Hayy as-Safarat, letterlik Distrik van Ambassades) in die westelike dele van die stad geleë is.

Die stad is verdeel in 15 munisipale distrikte, wat onder toesig is van die munisipaliteit van Riaad (Arabies: أمانة الرياض, geromaniseer: Amanat ar-Riyad, letterlik 'Protektoraat van Riaad') onder leiding van die burgemeester; en die Koninklike Kommissie vir Riaad, onder voorsitterskap van die goewerneur van die provinsie, Faisal bin Bandar Al Saud. Met ingang van Julie 2020 is die burgemeester Faisal bin Abdulaziz bin Mohammed bin Ayyaf Al-Muqrin. Die grootste deel van die bevolking van die Riaad-provinsie is rondom Riaad gekonsentreerd, aangesien die res van die provinsie meestal woestyn is, met min, klein stede wat verbind word deur klein twee- tot vier-baanpaaie, soos Wadi ad-Dawasir.

## Ekonomie 
Riaad het ook 'n groot ekonomiese belang omdat hy die hoofkwartier van baie banke en groot ondernemings, soos die National Commercial Bank (NCB), Alinma Bank en die Saoedi-Arabiese Britse Bank (SABB), huisves. Snelweg 65, wat plaaslik bekend staan as die Koning Fahd-weg, loop deur van hierdie belangrike sentrums in die stad, waaronder die Koning Abdullah Finansiële Distrik, een van die grootste finansiële distrikte ter wêreld, die Faisaliyah Sentrum en die Kingdom Centre. Riaad is een van die wêreld se snelsgroeiende bevolkingstede en is die tuiste van baie buitelanders. Riaad is reeds aangewys as 'n wêreldstad.

## Sport 
Die Koning Fahd-beker in 1992 en 1995 en die FIFA Sokker-Konfederasiebeker in 1997 is onder andere in Riaad se Koning Fahd II-stadion aangebied.

## Verwysings 
## Bibliografie 
*  
*  
*  
*  
*  
*  
*  
*  
*  
*  
*  

## Eksterne skakels 
*  
*  Amptelike webwerf
*
Sucre

**Sucre** (Spaans: *La Ilustre y Heróica Sucre*) is die hoofstad en vyfde grootste stad van Bolivië, terwyl die setel van die regering in La Paz geleë is. Die stad het 'n bevolking van 300&nbsp;000 in 2011 gehad en is geleë in suidelike Sentraal-Bolivia. Dit is op 29 September 1538 deur Spanjaarde onder Pedro Anzurez Marques de Campo Redondo as *Ciudad de la Plata de la Nueva Toledo* gestig. Die historiese stadsentrum van Sucre is in 1991 deur Unesco as 'n wêrelderfenisgebied gelys.

## Eksterne skakels 
*  Amptelike webwerf
*   Amptelike Unesco-bladsy
Podsol

duimnael|150px|regs|Podsol.

**Podsol** (ook **Spodosol**) is die tipiese grondsoorte van die noordelike naaldboomwoude in byvoorbeeld Rusland en die gomboomwoude en vlaktes van Suid-Australië. Die naam is Russies vir "onder as" (под/pod=onder, зола/zola=as) en verwys waarskynlik na wanneer Russiese boere ’n vaal onderlaag wat arm aan minerale is, oopploeg wanneer hulle dié soort grond vir die eerste keer bewerk. Die grond kom voor in nat, koue gebiede soos Noord-Ontario en Rusland, asook in warmer gebiede soos Florida waar sanderige grond wisselende grondwatervlakke het.

Die meeste soorte podsol is nie baie geskik vir landbou nie. Sommige is sanderig en water dreineer vinnig; ander het vlak wortelstelsels tot gevolg en swak dreinering weens ’n harde laag onder die grond.

## Verwysings 
## Eksterne skakels 
* 
* 
* 

: *Hierdie artikel is merendeels vertaal vanaf die Engelse Wikipedia-artikel :en:Podzol*
Ysgrond

[duimnael|regs|200px|Die [Storflaket-ysgrondplato in Noord-Swede met krake weens die smelt van die ysgrond.]]

**Ysgrond** is grond onder die vriespunt van water (0°C of 32°F) vir twee jaar of langer. Ys is nie noodwendig teenwoordig nie, soos in die geval van ’n nie-poreuse rotsbodem, maar dit is meestal. Dit kom veral voor naby die Noord- en Suidpool, maar ook in baie hoë gebiede verder van die pole.

Die mate waarin die grond geys is, wissel na gelang van klimaatsveranderings. ’n Groot deel van die Noordpoolstreek is vandag met ysgrond bedek. Soms ontdooi die grond in die somer. Plantlewe kom net in die aktiewe laag voor en nie in die deel wat permanent gevries is nie. Die dikte van die aktiewe laag wissel van jaar tot jaar en van plek tot plek, maar is gewoonlik 0,6–4 meter dik. In dele met baie koue winters kan die ysgrond tot 1&nbsp;493&nbsp;meter dik wees, soos in die opvanggebied van die Lena- en Jana-rivier in Siberië.

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Permafrost*

## Eksterne skakels 
* Internasionale Ysgrondvereniging (IPA)
* Wat is ysgrond? , opname in Kanada
* Ysgrond: ’n Bouersprobleem in Alaska
* Die Amerikaanse Ysgrondvereniging (USPA)
Nuuk

**Nuuk** (Deens: **Godthåb**) is die hoofstad en grootste stad van Groenland, 'n outonome land binne die Koninkryk van Denemarke. Die stad het in 2016 'n bevolking van 17&nbsp;316 gehad en 'n oppervlakte van 690&nbsp;km². Nuuk is aan die weskus van Groenland aan die Atlantiese Oseaan geleë.

## Eksterne skakels
Siberiese Khanaat

Die **Khanaat van Sibir** was ’n Tartaarse khanaat in die latere Siberië. Dit is bewoon deur die Siberiese Tartare, Chanti, Mansi, Nenets en Selkoep.

## Geskiedenis 
[duimnael|links|300px|*[Jermak se Verowering van Siberië*, deur Wasili Soerikof.]]
Die khanaat is in die 15de eeu gestig toe die Mongole van die Huis van Djotsji aan die verbrokkel was. Die oorspronklike hoofstad was Tsjimgi-Toera. Die eerste khan was Taiboega en hy is opgevolg deur sy seun Choja or Hoca, wat weer deur sy seun Mar opgevolg is.

Die Beleg van Kazan deur die Russe in 1552 het die destydse khan Jadigar aangespoor om vriendskaplike betrekkinge met Moskou aan te knoop. Hy is egter na jare van oorlog deur Koetsjoem verslaan, wat toe khan geword het.

### Verowering van Sibir 
Oor die volgende 14 jaar het Rusland die khanaat geleidelik verower. In 1598 is Koetsjoem op die oewers van die Ob-rivier verslaan en dit het ’n einde aan sy bewind gebring.

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Khanate of Sibir*
* Forsyth, James. ''A History of the Peoples of Siberia: Russia's North Asian Colony 1581–1990.'' Cambridge University Press, 1992. 
* http://www.ozturkler.com/data_english/0003/0003_10_11.htm 
* http://pandora.cii.wwu.edu/vajda/ea210/tatar.htm 
* http://timelines.ws/countries/SIBERIA.HTML

## Eksterne skakels 
* Siberiese Tartare 
* Ermak 
* Russiese verowerings 1580–1760
Georgetown, Guyana

**Georgetown** is die hoofstad en grootste stad van Guyana en is in die noorde van dié land geleë. Die stad het in 2012 'n bevolking van 118&nbsp;363 en van 354&nbsp;964 in die Metropolitaanse gebied gehad. Georgetown is aan die Demerara-rivier se uitmonding in die Atlantiese Oseaan geleë.

## Geskiedenis 
duimnael|links|Die Guyaanse parlementsgebou in Georgetown
Georgetown is van 1781 tot 1784 tydens die Franse besetting van die Essequibo- en Demerara-kolonie gestig en toe Longchamps genoem. Nadat die kolonie aan die Nederlanders teruggegee is, is die stad herdoop na Stabroek, na Nicolaas Geelvinck, Lord of Stabroek, wat hoof van die WIC-goewerneur was.

Die kolonie Essequibo en Demerara is van 1796 tot 1802 en later van 1803 tot 1814 deur Britse troepe beset. In 1812 kry die stad sy huidige naam, Georgetown, na die Britse koning George III. In 1814 is die kolonies amptelik na die Verenigde Koninkryk oorgeplaas.

Verwysings na die Vlaamse stadsnaam kan nog steeds in die moderne Georgetown gevind word. Die groot mark by die hawe heet Stabroek Market, en 'n groot dagblad word *The Stabroek News* genoem.

Tydens die Krieketwêreldbeker 2007, die T20I-wêreldbeker 2010, die T20I-vrouewêreldbeker 2018 en die T20I-wêreldbeker 2024 is Georgetown se Providencestadion vir wedstryde gebruik.

## Eksterne skakels 
*  
*
Cayenne

**Cayenne** is die hoofstad en grootste stad van Frans-Guyana, 'n oorsese département van Frankryk in Suid-Amerika. Die stad het in 2012 'n bevolking van 55&nbsp;198 gehad en het 'n oppervlakte van 23,60&nbsp;km².

## Eksterne skakels 
*  Amptelike webwerf
San Juan

**San Juan** (Spaans: [saŋ ˈxwan]; Engels: [ˌsæn ˈhwɑːn]; amptelik *Municipio de la Ciudad Capital San Juan Bautista*, *Municipality of the Capital City, Saint John the Baptist*) is die hoofstad en grootste stad van Puerto Rico, 'n eilandgebied van die Verenigde State van Amerika, en is in 1509/1521 deur Spanjaarde as *Ciudad de Puerto Rico* gestig. Die stad het 'n bevolking van 395&nbsp;326 en van 2&nbsp;478&nbsp;905 in die metropolitaanse gebied in 2010 gehad en het 'n oppervlakte van 199,31 km². San Juan is vernoem ná Johannes die Doper (*Juan el Bautista*).

duimnael|links|Satellietbeeld van San Juan
duimnael|links|Uitsig oor die ou stad van San Juan
duimnael|links|Die ruïnes van Juan Ponce de León se residensie by Caparra
San Juan is geleë in die noorde van die eiland Puerto Rico aan die kus van die Atlantiese Oseaan en is die belangrikste hawestad van die eiland. Die stad is die tweede-oudste Europese nedersetting in die Amerikas ná Santo Domingo, die hoofstad van die Dominikaanse Republiek.

Sedert die Spaans-Amerikaanse Oorlog in 1898 maak San Juan saam met Puerto Rico deel uit van die eilandgebiede van die Verenigde State, maar is nie amptelik geïnkorporeer nie. Die oustad en die Spaanse vesting is in 1983 deur die UNESCO as 'n wêrelderfenisgebied gelys.

## Eksterne skakels 
*  
*  
*   Amptelike Unesco-bladsy
Myres-kasteel

regs|duimnael|250px|Die tuin op die kasteel.
**Myres-kasteel** is 'n Skotse kasteel in die streek van Fife, naby die dorp van Auchtermuchty geleë. Die kasteel lê halfpad tussen Edinburg en Dundee.

## Eksterne skakels 
* www.myrescastle.com - Die Myres-kasteel webwerf (Engels).
* www.scotlandby.com (Engels), vir meer inligting.
Auchtermuchty

**Auchtermunchty** (Skots-Gaelies: *Uachdar Mucadaidh*) is 'n klein dorp in die streek van Fife (in Skotland), omtrent halfpad tussen Edinburg en Dundee. Myres-kasteel is daar nabygeleë. Die dorp het 'n amptelik bevolking van 2&nbsp;070 in 2006 gehad.
Bondi Beach

**Bondi Beach** (uitspraak:"Bondaai") is 'n beroemde strand in Sydney, Australië wat sy naam ook aan die nabygeleë voorstad verleen het. Hoewel Bondi Beach nie 'n baie groot strand is nie, het dit bekend geword as die middelpunt van die Australiese strand- en branderplankry-kultuur.  Baie toeriste het Bondi Beach deur die loop van die jare besoek en tydens die kersvakansie besoek baie Britse en ander Europese toeriste die strand.

Tydens die Olimpiese Somerspele van 2000 het daar talle strandvlugbal-wedstryde op hierdie strand plaasgevind.

Vanaf Bondi Beach kan 'n mens na ander strande loop op 'n wandelpaadjie wat al langs die kus in die rigting van Bronte Beach loop.  In November vind daar elke jaar 'n gratis uitstalling van beeldhouwerke getiteld "*Sculpture by the Sea*" langs hierdie roete plaas.  Hierdie uitstalling lok jaarliks ongeveer 450&nbsp;000 besoekers.

Bondi Beach is ook bekend vanweë die TV-reeks *Bondi Rescue*. Hierdie reeks volg die doen en late van die lewensredders (strandwagte) en die mense wat hulle te redding snel.

Op 14 Desember 2025 is verskeie mense dood in 'n massaskietery op die strand.

## Verwysings 
## Eksterne skakels
Vlag van Angola

Die **nasionale vlag van Angola** is op 11 November 1975 in gebruik geneem met Angola se onafhanklikheid. Die vlag vertoon ’n horisontale tweekleur met ewe wye bane in rooi (bo) en swart (onder) met ’n tandrat-kapmes-ster-motief in die middel van die vlag.

## Simboliek 
Rooi verteenwoordig die bloed van die Angolese wat gevloei het in hul stryd om onafhanklikheid; die swart verteenwoordig die Afrika-kontinent. Die simbool in die middel is van ’n tandrat (wat werkers en industrieë verteenwoordig) en ’n kapmes (wat die landelike bevolking verteenwoordig) met ’n goue ster. Dit is aanvaar gedurende die tyd toe Angola ’n Marxistiese regering gehad het, en was veronderstel om die beeld van die hamer en sekel, ’n algemene simbool van kommunisme in die vlag van die Sowjetunie is, na te aap. Die mees resente beskrywing en verduideliking van die vlag is in artikel 162 van die Grondwetlike Wet van die Republiek van Angola (Grondwet) van 25 Augustus 1992.

## Ontwerp 
Soos in verskeie ander Afrikalande is hierdie vlag ’n verwerkte weergawe van die vlag van die regerende party. Die guerillabeweging en later regerende party, die *Movimento Popular de Libertação de Angola* (Volksbeweging vir die Bevryding van Angola of MPLA), het dieselfde ontwerp gebruik met ’n goue ster in die middel van die vlag. Rooi het gestaan vir sosialisme en swart vir Afrika. Die ster is gebaseer op die rooi ster van die Sowjetunie, wat die borg vir die MPLA was.

### Kleure 
duimnael|Wapperende vlag van Angola
Die kleurskema word hieronder gelys:

## Ander vlae 

Lêer:Flag of Portuguese West Africa (proposal).svg|  Voorgestelde vlag vir Portugees-Oos-Afrika, nooit gebruik nie
Lêer:Movimento Popular de Libertação de Angola (bandeira).svg|Vlag van die voormalige guerillabeweging en nou regerende party MPLA
Lêer:Flag of UNITA.svg|Vlag van Unita, 'n rebelbeweging wat vanaf 1975 tot 2002 teen die MPLA-regering geveg het
Lêer:Proposed Flag of Angola (1996).svg|Voorgestelde vlag vir Angola (1996)
Lêer:Flag of the President of Angola.svg|Presidentsvlag van Angola
Lêer:Proposed Flag of Angola.svg|  Voorgestelde vlag vir Angola in 2003

## 2003-voorstel 
In 2003 is ’n nuwe, meer “optimistiese” vlag voorgestel deur die Grondwetlike Kommissie van die Nasionale Vergadering van die Angolese Parlement, wat nog nie aanvaar is nie. Die son-ontwerp in die middel is veronderstel om rotstekeninge wat in die Tchitundo-Hulugrot in herinnering te roep. Hoewel die ontwerp en simboliek van die vlag radikaal verskil van die huidige een is die verhoudinge (2:3) steeds dieselfde. Baie Angolese hou nie van die nuwe ontwerp nie omdat hulle voel dit dra geen betekenis nie, waar die huidige vlag duidelike historiese verbintenisse het. Ander meen ook dat die voorgestelde vlag nie uniek tot Angola is nie omdat dit basies dieselfde lyk as die vlae van Costa Rica en Noord-Korea.

## Sien ook 
## Verwysings 
## Eksterne skakels 
*  Angola by *Flags of the World*
*  http://www.angola.org/referenc/proposed_flag.html 
*